[{"text_idx": "#000006", "text": "Rydym ni yn Gweddi dros Ysgolion yn dyheu am weld gweddi\u0308au\u2019n cael eu hoffrymu dros bob ysgol yn ein gwlad!"}, {"text_idx": "#000009", "text": "\u201cByddwch yn dirion wrth eich gilydd; yn dyner eich calon, yn maddau i\u2019ch gilydd fel y maddeuodd Duw yng Nghrist i chwi\u201d."}, {"text_idx": "#000010", "text": "Dad cariadus, deuwn atat mewn gweddi yn awr, fel rhan o Garu ein Hysgolion. Diolchwn am y gwaith da sy\u2019n digwydd yn ein hysgolion."}, {"text_idx": "#000011", "text": "Gweddi\u0308wn dros athrawon a staff ategol ein hysgolion. Cofiwn yn ein gweddi\u0308au am bawb sy\u2019n gweithio yn ein hysgolion prif ffrwd, ysgolion mewn ysbytai, unedau y mae plant yn cael eu cyfeirio atynt ac unrhyw fath o sefydliad addysgol arall \u2013 mae\u2019r cyfan ohonynt am gynorthwyo ein plant, wrth iddynt ddysgu, tyfu a datblygu. Gweddi\u0308wn am i\u2019th drugaredd a\u2019th arweiniad di fod gyda\u2019r staff, wrth iddynt geisio ysbrydoli disgyblion eu dosbarthiadau. Dyro i athrawon garedigrwydd, tiriondeb, a doethineb, gyda\u2019r cyfan yn cael ei gadarnhau trwy dy enw Sanctaidd."}, {"text_idx": "#000012", "text": "Dduw byw, gweddi\u0308wn dros bob plentyn, wrth iddynt ddilyn eu gyrfa ysgol. Boed iddynt gael eu cefnogi gan gyfeillgarwch, teuluoedd, addysg, eu hathrawon a\u2019r staff ategol er mwyn iddynt flodeuo a datblygu o ddydd i ddydd. Pan ddaw anawsterau a heriau i ran plentyn, dyro ddewrder i geisio\u2019r gefnogaeth sydd ei hangen a galluoga\u2019r ysgol i ddangos caredigrwydd a chariad tuag atynt, wrth iddynt ddarganfod y ffordd ymlaen."}, {"text_idx": "#000013", "text": "Gweddi\u0308wn dros ein heglwysi, y byddwn yn ceisio perthynas agosach rhwng ein bywyd fel Cristnogion a\u2019r ysgolion sydd o\u2019n hamgylch. Dduw byw, cynorthwya ni i weddi\u0308o dros, a gweithio gydag ysgolion ein cymunedau."}, {"text_idx": "#000014", "text": "Dduw Hollalluog, gofynnwn i ti fendithio bywyd beunyddiol pawb yn ein hysgolion."}, {"text_idx": "#000015", "text": "Gweddi\u0308wn hyn yn enw Iesu, ein hathro a\u2019n cyfaill. Amen"}, {"text_idx": "#000017", "text": "\u201cGraslon a thrugarog yw\u2019r Arglwydd, araf i ddigio a llawn ffyddlondeb.\u201d Salm 145 ad 8"}, {"text_idx": "#000018", "text": "Gweddi\u0308wn am galonnau llawn tosturi; Arglwydd helpa ni i garu a gwasanaethu y rhai sydd o\u2019n hamgylch waeth beth yw\u2019r gwahaniaethau rhyngom. Atgoffa ni o\u2019r angen i beidio caledu\u2019n calonnau, i edrych ar eraill fel yr wyt ti\u2019n eu gweld, er mwyn i ni fod yn oleuni yn eu bywydau. Arglwydd, agor ein llygaid i weld y rhai o\u2019n hamgylch sydd angen tosturi. Helpa ni i wrando, i ddeall eu hanghenion, i ddangos diddordeb yn eu helbulon. Arglwydd, helpa ni i fod yn debycach i ti mewn byd llawn poen, unigrwydd a doluriau \u2013 gad i ni fod yn llais i\u2019r gorthrymedig, yn rhoddwyr i\u2019r tlawd, ac yn gefnogaeth i\u2019r rhai sy\u2019n anabl. Arglwydd, boed i ni garu eraill fel yr wyt ti\u2019n eu caru."}, {"text_idx": "#000020", "text": "Helpa ni i fod yn wyliadwrus, ac yn barod i wrando er mwyn bod yn ymwybodol o unrhyw arwydd o angen yn ein hysgolion. Dangos i ni sut i ymateb yn feddylgar i unrhyw berson sy\u2019n cael bywyd yn anodd trwy ddangos caredigrwydd tuag atynt. Boed i\u2019th oleuni di lewyrchu trwom ni i\u2019w codi o\u2019u tywyllwch. Amen"}, {"text_idx": "#000021", "text": "Dduw cariadus, helpa ni i ddangos dy dosturi i bawb. Dad, dysga ni i fod yn fwy tosturiol i\u2019r rhai yn ein hysgolion sy\u2019n cael bywyd yn anodd oherwydd straen."}, {"text_idx": "#000022", "text": "Agor ein llygaid a\u2019n clustiau i\u2019r rhai sydd angen rhywun i wrando arnynt. Helpa ni i ddeall yr heriau y mae disgyblion ac athrawon yn eu hwynebu."}, {"text_idx": "#000023", "text": "Arwain ni a\u0302\u2019th ddoethineb i wybod sut y gallwn gefnogi disgyblion ac athrawon. Rho i ni dy eiriau o garedigrwydd er mwyn rhoi anogaeth i eraill, yn enwedig y rhai sydd mewn angen. Helpa ni i fod yn ddwylo ac yn draed i ti yn rhannu dy gariad a\u0302\u2019r rhai y byddwn yn eu cyfarfod mewn ysgolion."}, {"text_idx": "#000025", "text": "Arglwydd Iesu, diolch i Ti am faddau pob peth i ni a\u2019n rhyddhau o euogrwydd a chywilydd. Oherwydd hyn, pan fydd rhywun yn tarfu arnom, a hynny\u2019n fwriadol, rho i ni ddigon o gariad i allu maddau iddynt, yn hytrach na dial. Mae hynny\u2019n anodd, weithiau bron yn amhosibl \u2013 ond gyda help yr Ysbryd Gla\u0302n gallwn wneud hynny. Amen"}, {"text_idx": "#000027", "text": "Bydd gyda phob grw\u0302p gweddi yn ein hysgolion (ychwanegwch enw eich dinas/tref/pentref) a phawb sy\u2019n gweddi\u0308o dros y gwaith o feithrin ein plant a\u2019n pobl ifanc."}, {"text_idx": "#000028", "text": "Boed i\u2019r plant deimlo grym ein gweddi\u0308au dros eu lles a\u2019u hiechyd meddwl. Diolchwn i ti am dy gariad sy\u2019n cwmpasu plant ein hysgolion."}, {"text_idx": "#000029", "text": "Bendithiwn ac addolwn dy enw sanctaidd"}, {"text_idx": "#000031", "text": "Gweddi\u0308au sy\u2019n ein hannog i fod yn ystyriol o\u2019n hamgylchedd gan ddau ddisgybl Blwyddyn 4 mewn ysgol yn Swydd Northampton."}, {"text_idx": "#000032", "text": "Gofynnwn i ti ein helpu i arbed y greadigaeth odidog a greaist ar ein cyfer."}, {"text_idx": "#000035", "text": "Gofynnwn am dy help i argyhoeddi pawb i weld yr angen i weithredu"}, {"text_idx": "#000036", "text": "Diolch am yr ysgol hon, ac am fy ngosod yn y fan rwyt ti am i mi fod. Rwy\u2019n gweddi\u0308o y byddi\u2019n rhoi nerth a chryfder emosiynol i mi allu bod yr hyn rwyf angen ei fod i bob un myfyriwr sydd o dan fy ngofal; helpa fi i beidio ag angofio fod gan pob unigolyn ei anghenion a\u2019i gefndir. Helpa fi i fod yn oleuni iddynt wrth ddangos amynedd, arweiniad, a charedigrwydd. Pan fyddaf yn wan, bydd yn gadernid i mi, a choda fi er mwyn i mi fod yr hyn sydd ei angen arnynt. Pan fyddaf yn amau effaith fy nylanwad, atgoffa fi y gallaf, ynot ti, ddylanwadu\u2019n bwerus ar genhedlaeth fydd yn trawsnewid y byd ac yn gwneud hi\u2019n bosib i\u2019th deyrnas ddod."}, {"text_idx": "#000037", "text": "Dad, rwy\u2019n gweddi\u0308o, pan fyddaf yn teimlo rhwystredigaeth oherwydd ma\u0302n reolau, pan fyddaf yn ymwybodol o gyfyngiadau fy rol, y byddi di yn gwneud i mi deimlo llawenydd a chyffro wrth i mi neidio o\u2019m gwely ar fore tywyll ac oer. Diolch, Arglwydd, am bob myfyriwr sydd wedi eu gosod gennyt dan fy ngofal. Diolch i ti am eu rhieni a\u2019u brodyr a\u2019u chwiorydd. Gweddi\u0308af y byddaf yn gallu dangos dy gariad caredig a\u2019th gefnogaeth i bob myfyriwr a theulu hyd yn oed mewn amseroedd anodd a heriol. Dyro i mi ddoethineb i wybod pa frwydrau y dylid eu hymladd, a\u2019r rhai fydd yn arwain at newid, a brwdfrydedd i barhau yn y gwaith. Rwy\u2019n gweddi\u0308o y byddi\u2019n adfywio\u2019r cariad sydd gennyf at ddysgu. Diolch am y rhodd werthfawr a dderbyniais gennyt ac arfoga fi a\u0302\u2019r hyn rwyf ei angen er mwyn y rhai rwyt ti wedi eu gosod dan fy ngofal."}]